Кэндис боккхачу аьттонца левзира ишколан баскетболан лигехь Иллинойс штатера Нейпервилл гӀалин центран юккъера ишколан командина юкъахь, 2003 а, 2004 а шерашкахь лерира АЦШ уггаре дика годах баскетболхо ишколхошна юкъахь. Ишкол чекхъяьккхинчул тӀаьхьа, 2004 шарахь, деша хӀоьттира Теннесси университете, цигахь левзира студентийн спортан къоман ассоциацин «Теннесси Леди Волс» командина юкъахь, цунна шозза (2007 а, 2008 а шерашкахь) чемпионат йоккхуш гӀодира.